**Bonyhád Város Jegyzőjének 8/2015 (XI. 30.) utasítása   
a Közterületi Térfigyelő Rendszerek Adatvédelmi Szabályzatáról**

A Közterületi Térfigyelő Rendszer Adatvédelmi Szabályzata az információs önrendelkezési jogról és az információszabadságról szóló 2011. évi CXII. törvény (továbbiakban: Infotv.), a Polgári törvénykönyvről szóló 2013. évi V. törvény, a Rendőrségről szóló 1994. évi XXXIV. törvény, a közterület- felügyeletről szóló 1999. évi LXIII. törvény (továbbiakban: Ktftv.), továbbá Bonyhád Város Önkormányzatának a közterületi térfigyelő rendszerről szóló 20/2015 (X. 26.) önkormányzati rendelete és Kisvejke Község Önkormányzatának a közterületi térfigyelő rendszerről szóló 9/2015 (XI. 16.) önkormányzati rendelete (továbbiakban a két önkormányzati rendelet együtt: Rendelet) rendelkezéseinek figyelembevételével készült.

**1. Az utasítás hatálya**

**1.1.** Az utasítás tárgyi hatálya kiterjed Bonyhád Város Önkormányzata és Kisvejke Község Önkormányzata által működtetett és a Bonyhádi Közös Önkormányzati Hivatal közterület-felügyelői által üzemeltetett Közterületi Térfigyelő Rendszerekre.

**1.2.** Az utasítás személyi hatálya kiterjed Bonyhád Város Önkormányzata és Kisvejke Község Önkormányzata tisztségviselőire, a Bonyhádi Közös Önkormányzati Hivatal köztisztviselőire, ügykezelőire.

**2.    Közterületi Térfigyelő Rendszer adatvédelmi és adatbiztonsági szabályai**

**2.1. A térfigyelő rendszer fogalma**

A Közterületi Térfigyelő Rendszer azon műszaki eszközök összessége, amely biztosítja a közterületi képfelvétel jogszabályban előírt módon történő rögzítését és továbbítását.

**2.2.  A térfigyelő rendszer működési céljai**

A Közterületi Térfigyelő Rendszerek céljait a Rendelet 2. §-a tartalmazza.

**2.3. Értelmező rendelkezés**

E utasításban személyes adat, hozzájárulás, adatkezelő, adatkezelés, adattovábbítás, adattörlés, adatmegsemmisítés, közterület, közterületi rend értelmezése során az Infotv. 3. § szerinti rendelkezéseit kell alkalmazni.

**2.4 Adatbiztonság garanciái**

Az adatkezelés elveire, az adatkelezés jogalapjára, az adatbiztonság követelményeire, az adatkezelés korlátaira az Infotv. 7-9. § szerinti rendelkezéseit kell alkalmazni.

A Közterületi Térfigyelő Rendszerek által rögzített felvételek tárolásának idejére a Ktftv. 7. §-ban foglaltak az irányadóak.

**3. A Közterületi Térfigyelő Rendszerek általános jellemzői**

**3.1 Adatkezelés nyilvántartási száma**

3.1.1. A Nemzeti Adatvédelmi és Információszabadság Hatóság az Infotv. 68. § (6) bekezdése alapján Bonyhád Város Önkormányzatát NAIH-90417/2015. számon, térfigyelő kamerarendszer üzemeltetése céljából adatkezelőként adatvédelmi nyilvántartásba vette. Az adatvédelmi nyilvántartási számot minden adattovábbításnál fel kell tüntetni.

3.1.2. A Nemzeti Adatvédelmi és Információszabadság Hatóság az Infotv. 68. § (6) bekezdése alapján Kisvejke Község Önkormányzatát NAIH-91655/2015. számon, térfigyelő kamerarendszer üzemeltetése céljából adatkezelőként adatvédelmi nyilvántartásba vette. Az adatvédelmi nyilvántartási számot minden adattovábbításnál fel kell tüntetni.

**3.2. A Közterületi Térfigyelő Rendszerek üzemeltetése, kezelése, adattovábbítás**

3.2.1. A térfigyelő rendszerek Bonyhád Város illetve Kisvejke Község Önkormányzatának tulajdona. Az Önkormányzatok a Rendelet alapján a Közterületi Térfigyelő Rendszerek üzemeltetésével és kezelésével a Bonyhádi Közös Önkormányzati Hivatal közterület-felügyelőit bízták meg, továbbá együttműködési megállapodást kötnek a Bonyhádi Rendőrkapitánysággal.

3.2.2. A képfelvevőt a közterület-felügyelő kezeli. A Közterületi Térfigyelő Rendszerek központja a Bonyhádi Közös Önkormányzati Hivatal zárható helyiségében a Bonyhád, Széchenyi tér 12. szám alatt, illetve a Bonyhádi Közös Önkormányzati Hivatal Kisvejkei Irodája zárható helyiségében a Kisvejke, Rákóczi u 95. szám alatt találhatóak. A kialakított térfigyelő rendszer a közterületen készült felvételeket rögzíti és megőrzi. A felvételek folyamatosan, 0-tól 24 óráig, készülnek és kerülnek rögzítésre a rendszerhez tartozó szerveren.

3.2.3. A számítógépen további jogosultság korlátokkal védetten, futtatható kliens szoftver segítségével lehetséges a kívánt adat letöltése illetve helyben az online monitorozás is. A térfigyelő kamerák online monitorozása, visszaellenőrzése, a rendszerről való adatmentés csak az erre feljogosított és kioktatott személy, adott számítógépén keresztül, a közterület-felügyelők irodájában lehetséges.

3.2.4. A kameráknál a visszaellenőrzést a következők tehetik meg:  
- polgármester  
- alpolgármester  
- jegyző  
- aljegyző  
- rendőrség  
- közterület-felügyelő

3.2.5. A közterület felügyeletnek üzemeltetési naplót kell vezetni,  melyben a következő bejegyzések kerülnek:

- reggeli állapot ellenőrzése eredmény (kamerák állapota)  
- visszaellenőrzés ideje, ellenőrzést végző személy neve, téma  
- kimentések eredménye  
- egyéb észrevételek

Az üzemeltetési naplót olyan módon kell vezetni, hogy egyértelműen megállapítható legyen a felhasznált adathordozók megjelölése és a bekövetkezett eseményre tekintettel tett intézkedés.

3.2.6. A központokban az élőképet nem kell nézni. A közterület-felügyelő ellenőrzi minden reggel a központok működőképességét, melyet az üzemeltetési naplóba bejegyez. A kimentések eredményét mindig be kell jegyezni az üzemeltetési naplóba, illetve azt, hogy a kimentés milyen adathordozóra került.

3.2.7. Online monitorozás, visszaellenőrzés és kimentés külön személyre szóló kóddal lehetséges, amelyet belépés esetén a szerver naplóz a memóriájába.

3.2.8. A rögzített felvétel a Ktftv. 7§ (6) bekezdésében foglalt felhasználási célból írásbeli - az utasítás 1. és 2. melléklete szerinti - megkeresésére továbbítható, a kérelmező által biztosított adathordozó eszközön. A rögzített képfelvétel adathordozóra történő mentése a kérelmező közreműködésével történik. Az adattovábbítást vezetett nyilvántartásra fel kell vezetni.

A rögzített felvételen szereplő személy részére az adattovábbításról adott tájékoztatás költségmentes.

3.2.9. A közterület-felügyelő köteles intézkedni vagy intézkedést kezdeményezni, ha jogszabálysértő tényt, tevékenységet, mulasztást észlel vagy olyan tényt, tevékenységet, mulasztást hoznak tudomására, amely a feladatkörébe tartozó ügyben beavatkozást tesz szükségessé.

**3.3. A Térfigyelő rendszerhez tartozó képfelvevők helye:**

A Rendelet 1. mellékletében meghatározott helyek.

**3.4. Informatikai biztonság**

3.4.1. A kijelölt számítógép állandó használatára a közterület-felügyelő jogosult. A közterület- felügyelőnek ismernie kell a jelszavakat, valamint az átadott berendezés használatára vonatkozó előírásokat. A közterület- felügyelőnek biztosítani kell, hogy a Bonyhádi Közös Önkormányzati Hivatal területéről kivitt számítógép illetéktelen személy, személyek számára ne lehessen hozzáférhető.

3.4.2. A számítógépet a Bonyhádi Közös Önkormányzati Hivatal 7150 Bonyhád, Széchenyi tér 12. szám alatt zárható helyiségben és szerver kliens architektúrában kell elhelyezni oly módon, hogy a szervernél megjelenítő eszköz nincs elhelyezve.

**4. Záró rendelkezések**

**4.1. Jelen utasítás mellékletei:**

- 1. melléklet: Kérelem Bonyhád Közterületi Térfigyelő Rendszer adatkezelésével összefüggő adattovábbítás iránt

- 2. melléklet: Kérelem Kisvejke Közterületi Térfigyelő Rendszer adatkezelésével összefüggő adattovábbítás iránt

**4.2. Hatályba léptető rendelkezések**

Jelen utasítás 2015. december 1-jén lép hatályba.

Jelen utasítás hatálybalépésével egyidejűleg biztosítani kell, hogy az utasítás rendelkezéseit a 1.2. pontban meghatározott személyek megismerhessék.

Bonyhád, 2015. november 30.

Dr. Puskásné Dr. Szeghy Petra  
 jegyző

1. melléklet a Közterületi Térfigyelő Rendszerek Adatvédelmi Szabályzatához

**Kérelem**

Bonyhád Közterületi Térfigyelő Rendszer adatkezelésével összefüggő adattovábbítás iránt

**Kérelmező**

neve: .............................................................................................................................................

születési helye, ideje: ...................................................................................................................

anyja neve: ...................................................................................................................................

címe: .............................................................................................................................................

elektronikus elérhetősége: ............................................................................................................

telefonszáma: ...............................................................................................................................

**Adat igénylésének jogalapja** (sorszám bekarikázandó):

1. a rögzített felvételen szereplő személy által a jogainak érvényesítésére indított eljárásban történő felhasználás céljából adatigénylés;
2. a kérelmező jogát vagy jogos érdekét a felvétellel rögzített esemény, cselekmény vagy intézkedés érinti, melynek érdekében szabálysértési-, büntető-, vagy közigazgatási hatóság részére történő adattovábbítást kér;
3. a kérelmezőről készült felvétel megtekintése.

A felvétel készítésének **időpontja**: ..............................................................................................

A felvétel készítésének **helyszíne** (pontos helyszíni azonosító pontok megjelölésével):

......................................................................................................................................................

......................................................................................................................................................

1. és 2. pont esetén, mely **célból** kéri a felvétel továbbítását: .......................................................................................................................................................

......................................................................................................................................................

......................................................................................................................................................

Az 1. pontban meghatározott kérelem esetén az adattovábbítás formája:

□ kérelmező által biztosított CD lemezen

□ kérelmező által biztosított DVD lemezen

□ amennyiben lehetséges, elektronikus úton e-mail címemre

□ kérelmező által biztosított digitális adathordozó (pendrive, flashdrive, hdd)

Az 1. pontban meghatározott kérelem esetén a kérelmező aláírásával büntetőjogi felelőssége tudatában kijelenti, hogy a továbbított felvételrészletet kizárólag arra a célra használja fel, amely célra az átadásra került.

Az adattovábbítást, illetve a betekintést követően a Közterület-felügyelő a rögzített felvételrészletet haladéktalanul törli.

Kelt: ……………………………….

……………………………………

kérelmező aláírása

2. melléklet a Közterületi Térfigyelő Rendszerek Adatvédelmi Szabályzatához

**Kérelem**

Kisvejke Közterületi Térfigyelő Rendszer adatkezelésével összefüggő adattovábbítás iránt

**Kérelmező**

neve: .............................................................................................................................................

születési helye, ideje: ...................................................................................................................

anyja neve: ...................................................................................................................................

címe: .............................................................................................................................................

elektronikus elérhetősége: ............................................................................................................

telefonszáma: ...............................................................................................................................

**Adat igénylésének jogalapja** (sorszám bekarikázandó):

1. a rögzített felvételen szereplő személy által a jogainak érvényesítésére indított eljárásban történő felhasználás céljából adatigénylés;
2. a kérelmező jogát vagy jogos érdekét a felvétellel rögzített esemény, cselekmény vagy intézkedés érinti, melynek érdekében szabálysértési-, büntető-, vagy közigazgatási hatóság részére történő adattovábbítást kér;
3. a kérelmezőről készült felvétel megtekintése.

A felvétel készítésének **időpontja**: ..............................................................................................

A felvétel készítésének **helyszíne** (pontos helyszíni azonosító pontok megjelölésével):

......................................................................................................................................................

......................................................................................................................................................

1. és 2. pont esetén, mely **célból** kéri a felvétel továbbítását: .......................................................................................................................................................

......................................................................................................................................................

......................................................................................................................................................

Az 1. pontban meghatározott kérelem esetén az adattovábbítás formája:

□ kérelmező által biztosított CD lemezen

□ kérelmező által biztosított DVD lemezen

□ amennyiben lehetséges, elektronikus úton e-mail címemre

□ kérelmező által biztosított digitális adathordozó (pendrive, flashdrive, hdd)

Az 1. pontban meghatározott kérelem esetén a kérelmező aláírásával büntetőjogi felelőssége tudatában kijelenti, hogy a továbbított felvételrészletet kizárólag arra a célra használja fel, amely célra az átadásra került.

Az adattovábbítást, illetve a betekintést követően a Közterület-felügyelő a rögzített felvételrészletet haladéktalanul törli.

Kelt: ……………………………….

……………………………………

kérelmező aláírása